മറക്കില്ല മലിംഗ ലസിത് മലിംഗ ക്രിക്കറ്രില് നിന്ന് വിരമിച്ചു കൊളംബോ: കാലിന്റെ പെരുവിരല് തകര്ക്കുന്ന യോര്ക്കറുകളുമായി ബാറ്ര്സ്മാന്മാരുടെ പേടി സ്വപ്നമായി മാറിയ, ശ്രീലങ്കന് ഇതിഹാസ പേസര് ലസിത് മലിംഗ ക്രിക്കറ്റിന്റെ എല്ലാ ഫോര്മാറ്റില് നിന്നും വിരമിച്ചു. ക്രിക്കറ്റിലെ എല്ലാ ഫോര്മാറ്രിലും നിന്ന് താരന് വിരമിക്കുകയാണെന്ന് ഇന്നലെ തന്റെ യൂ ട്യൂബ് അക്കൗണ്ടുകളിലൂടെയാണ് 38കാരനായ മലിംഗ വെളിപ്പെടുത്തിയത്. 2011ല് ടെസ്റ്റില് നിന്ന് വിരമിച്ച മലിംഗ 2019ല് ഏകദിനവും മതിയാക്കിയിരുന്നു. തുടര്ന്ന് ട്വന്റി20യില് അന്താരാഷ്ട്ര തലത്തിലും വിവിധ ലീഗുകളിലും തുടരുകയായിരുന്നു. പതിനാറ് വര്ഷം വീണ്ട വര്ണാഭമയ ക്രിക്കറ്റ് കരിയറിനാണ് മലിംഗ ഫുള്സ്റ്റോപ്പിട്ടത്. ട്വന്റി20 ഷൂസും ഞാന് അഴിക്കുകയാണ്. എന്റെ യാത്രയില് പിന്തുണച്ച എല്ലാവര്ക്കും നന്ദി. വരും വര്ഷങ്ങളില് എന്റെ അനുഭവങ്ങള് യുവതാരങ്ങള്ക്ക് പകര്ന്ന് നല്കാനാണ് തീരുമാനിച്ചിരിക്കുന്നത്. വിരമിക്കല് പ്രഖ്യാപിച്ചു കൊണ്ടുള്ള ട്വീറ്റില് മലിംഗ കുറിച്ചു. ഇന്ന് പ്രത്യേകത നിറഞ്ഞ ദിവസമാണ്. കരിയറില് പിന്തുണയ്ക്കുകയും അനുഗ്രഹിക്കുകയും ചെയ്ത എല്ലാവര്ക്കും നന്ദി . ട്വന്റി20യില് നിന്ന് ഞാന് വിരമിക്കല് പ്രഖ്യാപിക്കുകയാണ്. ഈ അവസരത്തില് ശ്രീലങ്കന് ക്രിക്കറ്റ് ബോര്ഡിനും മുംബയ് ഇന്ത്യന്സിലെ സഹതാരങ്ങള്ക്കും ഞാന് നന്ദി പറയുന്നു. ഒരുപാട് അനുഭവങ്ങള് എനിക്ക് സ്വന്തമാക്കാനായി. ഭാവിയില് പുതിയ തലമുറയുമായി ആ അനുഭവങ്ങള് പങ്കുവെയ്ക്കാനാണ് ഞാന് ആഗ്രഹിക്കുന്നത്.യൂ ട്യൂബ് വീഡിയോ സന്ദേശത്തില് മലിംഗ പറഞ്ഞു. ടെസ്റ്റിനെക്കാള് പരിമിത ഓവര് ക്രിക്കറ്രിലാണ് മലിംഗ കൂടുതലും മിന്നിത്തിളങ്ങിയത്. 2014ലെ ട്വന്റി20 ലോകകപ്പില് ശ്രീലങ്കയെ ചാമ്ബ്യന്മാരാക്കിയ ക്യാപ്ടനാണ് മലിംഗ. ശ്രീലങ്കയുടെ ഇത്തവണത്തെ ട്വന്റി20 ലോകകപ്പ് ടീമില് മലിംഗയെ ഉള്പ്പെടുത്തിയിരുന്നില്ല. 2020 മാര്ച്ചില് വെസ്റ്റിന്ഡീസിനെതിരെ പല്ലക്കിലെയിലാണ് മലിംഗ അവസാനമായി ലങ്കന് ജേഴ്സിയില് ട്വന്റി20 മത്സരം കളിച്ചത്. മൂന്നു ഫോര്മാറ്റിലുമായി 546 വിക്കറ്റുകളാണ് ലങ്കയ്ക്കായി മലിംഗ നേടിയത്.226 ഏകദിനങ്ങളില് നിന്ന് 338ഉം 30 ടെസ്റ്റില് നിന്ന് 101ഉം 84 ട്വന്റി20യില് നിന്ന് 107 ഉം വിക്കറ്രുകള് ലങ്കയ്ക്കായി മലിംഗ നേടി. ഏകദിനത്തില് ഏറ്രവും കൂടുതല് വിക്കറ്റ് നേടിയ താരവും മലിംഗയാണ്. തുടര്ച്ചയായ നാല് പന്തുകളില് വിക്കറ്റ് എന്ന അപൂര്വ നേട്ടം രണ്ട് തവണ സ്വന്തമാക്കിയിട്ടുണ്ട്. 2008 മുതല് 2020വരെ ഐ.പി.എല് ടീമായ മുംബയ് ഇന്ത്യന്സില് കളിച്ച മലിംഗ അവര്ക്കായി 170 വിക്കറ്ര് നേടി. ഐ.പി.എല്ലില് ഏറ്രവും കൂടുതല് വിക്കറ്രെടുത്ത താരവും മലിംഗയാണ്.